আর্তেম চেখ

আর্তেম চেখ (জন্ম নাম: আর্তেম ওলেক্সান্দ্রোভিচ চেরেদনিক; ইউক্রেনীয় : Артем Олександрович Чередник; জন্ম ১৩ জুন, ১৯৮৫) একজন ইউক্রেনীয় লেখক এবং সাংবাদিক। ইউক্রেনের সশস্ত্র বাহিনীর একজন সৈনিক হিসেবে তিনি দোনবাসের যুদ্ধ এবং পরবর্তীকালে ইউক্রেনে রাশিয়ার আক্রমণের পর ইউক্রেনের পক্ষে যুদ্ধে অংশগ্রহণ করেন।

জীবনী 
ছোটবেলায় আর্তেম চেরেদনিক প্রাগে ঘুরতে গিয়েছিলেন, এবং সেখান থেকে তিনি প্রবল উৎসাহে ফিরে আসায় তার সহপাঠীরা তাকে "চেখ" বলে ডাকতে শুরু করে।  ১৯৯৭ সালে তিনি সঙ্গীত বিদ্যালয় ( পিয়ানো, গিটার, বাঁশি ) থেকে স্নাতক ডিগ্রি লাভ করেন। আট বছর ধরে তিনি চেরকাসি নাট্য থিয়েটারে অভিনয় করেন, নৃত্য ও গায়নচর্চা অধ্যয়ন করেন। ২০০২ সালে তিনি চেরকাসি শহরের উচ্চ বিদ্যালয় থেকে স্নাতক হন। ২০০২ থেকে ২০০৭ সাল পর্যন্ত তিনি কিয়েভে বসবাস করেন এবং সমাজবিজ্ঞান অনুষদে ইউক্রেনের ন্যাশনাল একাডেমি অফ গভর্নমেন্ট ম্যানেজমেন্টাল স্টাফ অফ কালচার অ্যান্ড আর্টস- এ পড়াশোনা করেছেন। আর্তেম চেখ তার পেশাগত বিষয়ে একদিনের জন্যও কাজ করেননি। 

২০০৮ সালের ডিসেম্বর থেকে তিনি তিন বছরের জন্য চেরনিহিভ ওব্লাস্টের ম্রিন গ্রামে বাস করতে শুরু করেন, যেখানে তিনি ডাউনশিফটিং অনুশীলন করেন। ২০১২ সালে তিনি কিয়েভে ফিরে আসেন। 

২০১৫ সালের এপ্রিল থেকে ২০১৬ সালের জুলাই পর্যন্ত তিনি ইউক্রেনের সশস্ত্র বাহিনীর ৯ম সাঁজোয়া পদাতিক ব্যাটালিয়নের একজন সৈনিক হিসেবে এটিও (ATO) জোনে দায়িত্ব পালন করেন। 

আর্তেম চেখের স্ত্রী ইরিনা সিলিক একজন লেখক এবং পরিচালক। 

ছাত্রাবস্থায় তিনি রুশ ভাষায় লেখালেখি করতেন, যদিও তিনি তার কিছুই প্রকাশ করেননি এমনকি কোনো প্রতিযোগিতাতেও জমা দেননি। পরে তিনি বিশ্ববিদ্যালয়ের চিঠিপত্র বিভাগে পড়াশোনা করেন এবং ইউক্রেনীয় ভাষায় লিখতে শুরু করেন। তার প্রথম উপন্যাসটি "ফোলিও" প্রকাশনা সংস্থা (২০০৭) থেকে "শহুরে যুব উপন্যাস" প্রতিযোগিতায় বিজয়ী হয়েছিল। 

২০০৭ সাল থেকে তিনি ১৬টিরও বেশি বই লিখেছেন, যার মধ্যে কয়েকটি জার্মান, ইংরেজি, পোলিশ, চেক এবং রুশ ভাষায় অনূদিত হয়েছে।  

আর্তেম চেখ মে ২০১৫ থেকে জুলাই ২০১৬ পর্যন্ত ইউক্রেনের সশস্ত্র বাহিনীতে একজন সিনিয়র শুটার এবং সাঁজোয়া সৈন্যবাহী যানের গান লেয়ার হিসেবে দোনবাস অঞ্চলের যুদ্ধে  অংশগ্রহণ করেন।   ২০২২ সালে রাশিয়ার ইউক্রেনে পূর্ণ মাত্রার আক্রমণের শুরুতে তিনি আবার ইউক্রেনীয় বাহিনীতে ফিরে আসেন।  ২০২৩ সালের মে মাসের শেষের দিকে বাখমুত শহরের যুদ্ধে তিনি মস্তিষ্কে আঘাত পান।

বই 

 আপনি ইয়ানডেক্সে এটা খুঁজে পাবেন না (    ), "ফোলিও", ২০০৭;
 কিন্যা (    ), "ফ্যাক্ট", ২০০৭;
 অ্যানাটমিক্যাল অ্যাটলাস। ব্যাঙ হওয়া কঠিন (    ), "ফোলিও", ২০০৮;
 প্লাস্টিক, "ফোলিও", ২০০৮;
 ডক ১, "ফোলিও", ২০০৯;
 বামে নীল দরজা (    ), "ফোলিও", ২০১০;
 গোলাপি সিরাপ («Рожеві сиропи»), "ফোলিও", ২০১২;
 অসাধারণ ইউক্রেন (ইরিনা সিলিকের সহলেখকত্বে), "ওসনোভি", ২০১২;
 ইউক্রেনে মোটরস্পোর্টের ইতিহাস (    ), "ওসনোভি", ২০১২;
 ৯৪ দিন: টিএসএন-এর চোখে ইউরোমেইদান (    ), "ওসনোভি", ২০১৪;
 যুদ্ধ: টিএসএন-এর চোখে (    ), "ওসনোভি", ২০১৫;
 একেবারে শূন্য (    ), "ভিভাত", ২০১৭।  বইটি ইংরেজিতে অনুবাদ করেছেন এলেনা জেনিংস এবং ওকসানা লুতসিশিনা এবং এটি ২০২০ সালে গ্লাগোস্লাভ প্রকাশনা সংস্থা থেকে প্রকাশিত হয়। 
 মেইনল্যান্ডে, "ইজদাতেলস্তভো", ২০২১।
 তুমি কে? (    ), "মেরিদিয়ান সেরনোভিৎস", ২০২১।
 খোলা রাস্তার গান (    ), "মেরিদিয়ান সেরনোভিৎস", ২০২৪।

পুরস্কার 

 ২০০৭ সালে তিনি প্রকাশনা সংস্থা "ফোলিও" আয়োজিত দ্বিতীয় "শহুরে যুব উপন্যাস" প্রতিযোগিতায় বিজয়ী হন।
 ২০১৮ সালের ২৬শে জানুয়ারী হ্রুশেভস্কি স্ট্রিটে ইউক্রেনের বীর মিখাইল ঝিজনেভস্কির স্মৃতিস্তম্ভের কাছে, "একেবারে শূন্য" কাজের জন্য তাকে "আলোর যোদ্ধা" সাহিত্য পুরস্কার প্রদান করা হয়। 
 ২০১৮ সালের ২ এপ্রিল, "একেবারে শূন্য" গ্রন্থটির জন্য তিনি এম. ভি. গোগোল পুরস্কার লাভ করেন। 
 ২০১৯ সালের নভেম্বরে, তিনি জোসেফ কনরাড পুরস্কার অর্জন করেন। 
 তার উপন্যাস "ডিস্ট্রিক্ট ডি" ২০১৯ সালের বিবিসি বর্ষসেরা বই পুরস্কারের সংক্ষিপ্ত তালিকায় স্থান পায়।
 ২০২১ সালে তার "তুমি কে?" বইটি বিবিসি বর্ষসেরা বই হিসেবে নির্বাচিত হয়।

আরও দেখুন 
 ইউক্রেনীয় ভাষার লেখকদের তালিকা
 ইংরেজিতে অনূদিত ইউক্রেনীয় সাহিত্যের তালিকা

তথ্যসূত্র 

জীবিত ব্যক্তি
১৯৮৫-এ জন্ম